                                                                                                                                  Priedas Nr.4
ESRI PROGRAMINĖS ĮRANGOS SLG-EA (ARBA LYGIAVERTĖS) LICENCIJOS NUOMOS, NAUJUMO GARANTIJOS, TECHNINĖS PRIEŽIŪROS IR KONSULTACINIŲ PASLAUGŲ TEIKIMO SUTARTIS 
(projektas)
Nr.
2025 m. rugsėjo mėn.       d. 
Anykščiai

	
Anykščių rajono savivaldybės administracija, atstovaujama Anykščių rajono savivaldybės administracijos direktorės Jurgitos Banienės, veikiančios pagal Lietuvos Respublikos vietos savivaldos įstatymą (toliau - Užsakovas) ir ................., įmonės kodas .............., atstovaujama .................................., veikiančio  vadovaujantis....................... (toliau – Paslaugų teikėjas), sudarėme šią sutartį (toliau – Sutartis).
Toliau šioje Sutartyje abu kartu šią sutartį pasirašę subjektai vadinami „Šalimis“, o kiekvienas atskirai – „Šalimi“.

 				I SKYRIUS
SUTARTIES OBJEKTAS

1. Paslaugų teikėjas šioje Sutartyje nustatytomis sąlygomis ir tvarka įsipareigoja suteikti ESRI programinės įrangos SLG-EA (arba lygiavertės) licencijos nuomos, naujumo garantijos, techninės priežiūros ir konsultacines paslaugas (toliau – prekės/paslaugos) pagal techninėje specifikacijoje (sutarties 1 priedas) nustatytas sąlygas ir Paslaugų teikėjo pasiūlyme (sutarties 2 priedas) pateiktą ir Sutartyje nustatytą paslaugų kainą. Užsakovas įsipareigoja naudotis Paslaugomis pagal šios Sutarties sąlygas ir atsiskaityti šioje Sutartyje nustatyta tvarka.

II SKYRIUS
SUTARTIES KAINA, KAINODAROS TAISYKLĖS IR ATSISKAITYMO TVARKA

2. Sutarties kaina yra 36 300,00 Eur (trisdešimt šeši tūkstančiai trys šimtai eurų) su PVM, įskaitant PVM ir Lietuvos Respublikos teisės aktuose numatytus mokesčius.
Pradinės Sutarties vertė yra 30 000,00 Eur (trisdešimt tūkstančių eurų) be PVM.
PVM sudaro 6 300,00 Eur (šešis tūkstančius tris šimtus eurų).
Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Paslaugų teikėjo pasiūlyme (sutarties 2 priedas) nurodytais įkainiais be PVM. Užsakovas perka Paslaugas pagal poreikį Sutarties 2 priede nurodytais įkainiais, neviršijant Sutarties kainos. Sutarties 2 priede atskirose eilutėse nurodytas Paslaugų kiekis gali būti keičiamas (didėti ar mažėti). (Užsakovas neįsipareigoja išpirkti preliminaraus Paslaugų kiekio ar bet kokios jo dalies).
3. Šiai Sutarčiai taikomas kainos apskaičiavimo būdas: Fiksuoto įkainio kainodara.
4. Į Paslaugų kainą/įkainį įskaityti visi mokesčiai bei papildomos išlaidos teikiant Paslaugas.
5. Atsiskaitoma pagal faktiškai suteiktas Paslaugas per 30 kalendorinių dienų nuo Paslaugų suteikimo, pateikus sąskaitą faktūrą ir suteiktų paslaugų atlikimo-perdavimo aktą. 
6. Vykdant šią sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai turi būti teikiami naudojantis informacinės sistemos „SABIS“ priemonėmis.
7. Sutarties kaina/įkainiai perskaičiuojami dėl teisės aktų reikalavimų pasikeitus PVM. Sutarties kaina perskaičiuojama nekeičiant sutarties kainos be PVM dalies ir atitinkamai perskaičiuojant tik PVM dalį. Pasikeitus kitiems mokesčiams, sutarties kaina neperskaičiuojama. Perskaičiuota sutarties kaina įforminama šalių pasirašomu susitarimu, kuris bus laikomas neatsiejama sutarties dalimi.
8. Sutarties kainos / įkainių peržiūra dėl kainų lygio pokyčio:
8.1. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Sutarties sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 8.6 punkte, viršija 5 procentus. Sutarties kainos / įkainių peržiūra atliekama ne rečiau kaip kas 6(šešis) mėnesius.
8.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.
8.3. Jeigu Paslaugų teikimas vėluoja dėl Paslaugų teikėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
8.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
8.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.
8.6. Nauja Sutarties kaina / įkainiai apskaičiuojami pagal žemiau pateiktą formulę:

, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
8.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
8.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
8.9. Susitarimas turi būti sudarytas per 1 (vieną) mėnesį nuo Šalies pateikto tinkamo prašymo perskaičiuoti Sutarties kainą / įkainius gavimo dienos.
8.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas
9. Užsakovas gali tiesiogiai atsiskaityti su Subteikėjais už jų atliktas Paslaugas. Subteikėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui. Kai Subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Tiekėjo ir Subteikėjo, kurioje aprašoma tiesioginio atsiskaitymo su Subteikėju tvarka, atsižvelgiant į šioje sutartyje  nustatytus reikalavimus.
 
III SKYRIUS 
SUTARTIES ŠALIŲ TEISĖS IR PAREIGOS

9. Užsakovo teisės ir pareigos:
9.1.Užsakovas bendradarbiauja su Paslaugų teikėju, suteikia jam informaciją ir (ar) dokumentus, reikalingus tinkamam Sutarties įvykdymui;
9.2. priima Šalių sutartu laiku suteiktas Paslaugas, jeigu jos atitinka Sutarties 1 priede nurodytus reikalavimus;
9.3. Paslaugų teikėjui tinkamai įvykdžius sutartinius įsipareigojimus, sąskaitas faktūras pateikus elektroniniu būdu, atsiskaito Sutartyje nustatyta tvarka ir terminais;
9.4. Užsakovas turi teisę tikrinti Paslaugų teikimo eigą, terminus ir kokybę, reikalauti, kad Paslaugų teikėjas Paslaugas teiktų Sutartyje nurodytomis sąlygomis;
9.5. Užsakovas turi ir kitas šios Sutarties, ir Lietuvos Respublikoje galiojančių teisės
aktų numatytas teises ir pareigas.
10. Paslaugų teikėjo teisės ir pareigos:
10.1. Paslaugų teikėjas įsipareigoja:
10.1.1. teikti paslaugas, atitinkančias Sutarties 1 priedo, kuris yra neatsiejama šios Sutarties dalis, reikalavimus;
10.1.2. vykdyti Užsakovo teisėtus nurodymus, susijusius su Sutarties vykdymu. Jei Paslaugų teikėjas mano, kad Užsakovo nurodymai viršija Sutarties reikalavimus, jis apie tai praneša Užsakovui per 1 (vieną) darbo dieną nuo tokio nurodymo gavimo dienos;
10.1.3. kad pirkimo Sutartį vykdys tik tokią teisę turintys asmenys, jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba buvo tikrinta ne visa apimtimi;
10.1.4 užsakymų, sąskaitų teikimas bei bendravimas tarp Paslaugų teikėjo ir Užsakovo  vykdomas tik elektroninėmis priemonėmis (telefonu, elektroniniu paštu ar kt.). Kita dokumentacija teikiama elektroninėmis priemonėmis (elektroniniu paštu ar kt.)Sutartys bus pasirašomos tik elektroninėmis priemonėmis (elektroniniu parašu).
10.1.5. tinkamai ir sąžiningai vykdyti Sutartį, laikytis visų Lietuvos Respublikoje galiojančių įstatymų ir kitų teisės aktų nuostatų.
10.2. Paslaugų teikėjas be išankstinio Užsakovo sutikimo neturi teisės Užsakovo pateiktų dokumentų perduoti trečiajai šaliai.
IV SKYRIUS
PASLAUGŲ TEIKIMO TERMINAI IR SUTARTIES GALIOJIMAS

11. Sutartis laikoma sudaryta ir įsigalioja ją pasirašius įgaliotiems Šalių atstovams. Sutartis galioja iki visiško prievolių pagal ją įvykdymo.
[bookmark: _Hlk120199133]12. Sutarties galiojimo terminas – 36 mėn. nuo sutarties įsigaliojimo dienos.  Paslaugos pagal poreikį gali būti užsakomos 36 mėnesius nuo sutarties įsigaliojimo dienos arba tol, kol bus užsakyta paslaugų už Sutarties 2 punkte nurodytą pradinę sutarties vertę (priklausomai nuo to kas įvyksta anksčiau). 

V SKYRIUS
              ŠALIŲ ATSAKOMYBĖ

13. Šalys įsipareigoja susilaikyti nuo veiksmų, kurie pažeistų kitos Šalies teises ar padarytų jai nuostolių. Kiekviena Šalis privalo atlyginti kitai Šaliai visus tiesioginius nuostolius, kuriuos patirs kita Šalis dėl kaltosios Šalies Sutartyje numatytų įsipareigojimų nevykdymo ar netinkamo vykdymo.
14. Sutarties Šalis, delsianti laiku pagal Sutartį įvykdyti savo įsipareigojimus, už kiekvieną uždelstą dieną moka 0,02 proc. dydžio neįvykdytų įsipareigojimų vertės delspinigius.
15. Šalis atleidžiama nuo atsakomybės už Sutarties nevykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles.
16. Šalis, negalinti vykdyti savo įsipareigojimų dėl nenugalimos jėgos aplinkybių, privalo kaip galima greičiau, bet ne vėliau kaip per 5 (penkias) kalendorines dienas pranešti apie tai kitai Šaliai. Šios pareigos neįvykdžiusi Šalis privalo atlyginti dėl nepranešimo atsiradusius kitos Šalies tiesioginius nuostolius.
17. Jei Sutartis dėl nenugalimos jėgos aplinkybių tinkamai nevykdoma ilgiau kaip 3 (tris) mėnesius, bet kuri iš Šalių gali vienašališkai nutraukti Sutartį, įspėjusi kitą Šalį prieš 15 (penkiolika) kalendorinių dienų.
18. Už Sutarties vykdymą atsakingi darbuotojai:
[bookmark: _Hlk107838472]18.1. Užsakovo darbuotojas atsakingas už Sutarties vykdymą ir kontrolę – Tomas Sriubas, Anykščių rajono savivaldybės administracijos Architektūros ir urbanistikos skyriaus vyriausiasis specialistas, tel. (8 381) 58032,el.p. tomas.sriubas@anyksciai.lt
18.2. Paslaugų teikėjo darbuotojas atsakingas už Sutarties vykdymą ........................................

VI SKYRIUS
SUBTEIKIMAS, SUBTEIKĖJŲ KEITIMAS

19. Bet kokie fiziniai ar juridiniai asmenys, kuriuos Paslaugų teikėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Paslaugų teikėju, yra laikomi asmenimis, veikiančiais Paslaugų teikėjo vardu. Šių asmenų veiksmai vykdant Sutartį Paslaugų teikėjui sukelia tokias pačias pasekmes, kaip jo paties veiksmai.
20. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų Subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimą visu Sutarties vykdymo metu.
21. Paslaugų teikėjas, norėdamas pakeisti Sutartyje numatytus Subteikėjus, Užsakovui pateikia pagrįstą prašymą, kuriame nurodo aplinkybes, lemiančias Subteikėjo pakeitimo poreikį, jo atitikimą pirkimo sąlygose numatytiems reikalavimams bei prideda tai pagrindžiančius dokumentus. Subteikėjai gali pradėti teikti Paslaugas tik Paslaugų teikėjui gavus Užsakovo sutikimą.

VII SKYRIUS
SUTARTIES PAKEITIMO, NUTRAUKIMO SĄLYGOS IR TVARKA

22. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeistas Lietuvos Respublikos viešųjų pirkimų įstatymas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai bei nedviprasmiškai ir buvo pateiktos pirkimo sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo sąlygas ir Sutarties sudarymo metu, Šalys gali keisti tik neesmines Sutarties sąlygas.
23. Sutarties nutraukimo tvarka:
23.1. Sutartis gali būti nutraukta rašytiniu Šalių susitarimu.
23.2. Kiekviena Šalis dėl kitos Šalies Sutartyje numatytų įsipareigojimų nevykdymo ar netinkamo vykdymo turi teisę vienašališkai nutraukti Sutartį, prieš tai raštu įspėjusi kitą Šalį prieš 15 (penkiolika) kalendorinių dienų. Tokiu atveju Šalis, dėl kurios kaltės Sutartis nutraukiama, privalo atlyginti kitai Šaliai nuostolius dėl Sutarties nutraukimo.
23.3. Užsakovas turi teisę vienašališkai nutraukti Sutartį, kai Paslaugų teikėjui yra iškelta bankroto ar restruktūrizavimo byla ir surinktų duomenų visuma sudaro prielaidą, kad Paslaugų teikėjas nebus pajėgus įvykdyti Sutartį laiku, ar gali būti sunkiau išieškoti nuostolius, atsiradusius dėl Sutarties pažeidimo. Apie ketinimą nutraukti Sutartį Užsakovas prieš 15 (penkiolika) kalendorinių dienų raštu praneša apie tai Paslaugų teikėjui.
23.4. Sutartis gali būti nutraukta ir Lietuvos Respublikos civilinio kodekso 6.217 straipsnyje, Lietuvos Respublikos viešųjų pirkimų įstatymo 90 straipsnyje nustatyta tvarka.
24. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo. 
25. Bet kokie nesutarimai ar ginčai sprendžiami abipusiu Šalių susitarimu. Šalių susitarimai dėl Sutarties nutraukimo, keitimo arba papildymo įforminami Šalių atstovų pasirašomais dvišaliais susitarimais, kurie tampa neatskiriama Sutarties dalimi.
26. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisės aktuose nustatyta tvarka teisme.
	
VIII SKYRIUS
SUTARTIES ĮVYKDYMO UŽTIKRINIMAS 

27. Sutarties įvykdymo užtikrinimas nereikalaujamas.

IX SKYRIUS
KITOS SUTARTIES SĄLYGOS

28. Šalys įsipareigoja atlikti visus nuo kiekvienos iš jų priklausančius veiksmus, įskaitant reikiamų dokumentų pateikimą / pasirašymą / gavimą, maksimaliai ir sąžiningai bendradarbiauti ir dėti visas pastangas, kad kiekviena Šalis galėtų laisvai ir tinkamai įgyvendinti teises ir pareigas, kylančias iš Sutarties.
29. Nei viena iš Šalių neturi teisės perduoti trečiajai šaliai sutartinių įsipareigojimų ir teisių be raštiško kitos Šalies sutikimo.
30. Šalys įsipareigoja ne vėliau kaip per 3 darbo dienas viena kitai pranešti apie jų rekvizitų, nurodytų Sutarties X dalyje „Sutarties Šalių rekvizitai ir parašai“, pasikeitimą. Šalis, neįvykdžiusi šio reikalavimo, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.
31. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
32. Pranešimai, įspėjimai ar paskelbimai pateikiami Šalims Sutartyje nurodytais adresais.
33. Sutartis sudaryta dviem, vienodą teisinę galią turinčiais egzemplioriais: vienas - Užsakovui, vienas - Paslaugų teikėjui.
34. Šalys pareiškia, kad Sutartis atitinka jų valią, Sutarties prasmė ir pasekmės Šalims aiškios.	
35. Sutarties priedai yra neatskiriama Sutarties dalis. Sutarties priedai:
35.1. Techninė specifikacija, 1 priedas.
35.2. Paslaugų teikėjo pasiūlymas, 2 priedas.
35.3. Paslaugų perdavimo–priėmimo aktas, 3 priedas.

X SKYRIUS
 SUTARTIES ŠALIŲ REKVIZITAI IR PARAŠAI


	
UŽSAKOVAS

Anykščių rajono savivaldybės administracija

Įstaigos kodas 188774637
J. Biliūno g. 23, LT-29111 Anykščiai
Tel. (0 381) 58 035
A .s. Nr. LT04 7182 1000 0013 0670
AB Artea
Banko kodas 71821 
El. paštas: info@anyksciai.lt

	

	Administracijos direktorė
Jurgita Banienė
	



                                                                                                         
                                                                                                                    Sutarties 3 priedas 

PASLAUGŲ  PERDAVIMO–PRĖMIMO AKTAS

2025 m. ..........................................d.
Anykščiai


	Atsižvelgiant į tai, kad buvo įvykdyti 2025 m.  ______________________ d. sutarties Nr.6- 	(toliau – Sutartis) reikalavimai ir sąlygos – suteiktos Sutartyje nurodytos paslaugos – šalys sudaro ir pasirašo  Paslaugos perdavimo–priėmimo aktą:
	1. Paslaugų teikėjas patvirtina, kad paslaugos (paslaugų dalis) suteiktos (pagal Sutarties 1 punktą). Paslaugos atitinka visus Sutarties reikalavimus ir Užsakovui buvo suteiktos tinkamai.
	2. Užsakovas patvirtina, kad suteiktos paslaugos atitinka Sutarties reikalavimus ir Paslaugų teikėjui gali būti išmokėta Sutarties priede Nr. 3 nurodyta suma, išskaičiavus išmokėtą avansą (jei avansas buvo mokamas). 
	3. Paslaugos perdavimo–priėmimo aktas sudarytas 2 vienodą teisinę galią turinčiais egzemplioriais, iš kurių vienas perduodamas Užsakovui, kitas – Paslaugų teikėjui.

